kardosdrur/scandi-wiki huggingface dataset:
Paul Gascoigne

Paul John Gascoigne (født 27. maj 1967 i Gateshead, England) er en tidligere engelsk fodboldspiller, der spillede en årrække som midtbanespiller på det engelske landshold, samt for forskellige engelske og europæiske klubber. Han var desuden kendt for sit problemfyldte privatliv, der ofte bragte ham i medierne, blandt andet på grund af hans alkoholisme.

Klubkarriere 
Gascoigne var på klubplan i starten af sin karriere tilknyttet de engelske hold Newcastle United og Tottenham Hotspur. Med sidstnævnte vandt han i 1991 FA Cuppen, inden han i 1992 skiftede til SS Lazio i Italien. Her tilbragte han to skuffende sæsoner inden han fik sin karriere tilbage på sporet i den skotske storklub Rangers F.C. Med klubben var Gascoigne med til at vinde to skotske mesterskaber og én pokaltitel, inden han i 1998 vendte tilbage til England, hvor han skrev kontrakt med Middlesbrough F.C. Efter to år hos Middlesbrough flyttede han til Everton F.C., der var hans sidste klub på topplan. Hans personlige problemer forhindrede ham i at fortsætte karrieren, og efter et skuffende ophold hos Burnley F.C. var han trods et par comeback-forsøg færdig som spiller.

Landshold 
Gascoigne nåede gennem sin karriere at spille 57 kampe og score 10 mål for Englands landshold, som han debuterede for i 1988 i en venskabskamp mod Danmark. Han var en del af den engelske trup der nåede semifinalerne ved VM i 1990, og var desuden en bærende kraft på holdet der ved EM i 1996 på hjemmebane ikke formåede at vinde titlen.

Titler 

FA Cup
 1991 med Tottenham Hotspur

Scottish Premier League
 1996 og 1997 med Rangers F.C.

Skotsk FA Cup
 1996 med Rangers F.C.

Privatliv 
Gascoignes karriere blev ofte overskygget af hans turbulente privatliv. Han har flere gange modtaget behandling for alkoholisme, og er desuden gentagne gange blevet arresteret i forbindelse med sager om vold og slagsmål. Det heftige liv har også haft indflydelse på helbredet, og Gascoigne har indrømmet at han har lidt af blandt andet bulimi og mavesår.

Eksterne henvisninger 

 Soccerbase.com spillerinfo 
 FIFA.com spillerinfo 

Fodboldspillere fra England
Fodboldspillere fra Newcastle United F.C.
Fodboldspillere fra Tottenham Hotspur F.C.
Fodboldspillere fra SS Lazio
Fodboldspillere fra Rangers F.C.
Fodboldspillere fra Middlesbrough F.C.
Fodboldspillere fra Everton F.C.
Fodboldspillere fra Burnley F.C.
Fodboldspillere fra Boston United F.C.
Deltagere ved verdensmesterskabet i fodbold 1990
Deltagere ved det europæiske mesterskab i fodbold 1996
Nicklas Hindsberg

Nicklas Rask Hindsberg (født 7. maj 1975) er en tidligere dansk fodboldspiller.

Han har bl.a. været repræsenteret på ligalandsholdet.

Efter fodboldkarrieren har Hindsberg blandt andet gjort sig i poker.

Referencer

Eksterne henvisninger 
 

Fodboldspillere fra Danmark
Fodboldspillere fra Viborg FF
Fodboldspillere fra Lyngby Boldklub
Fodboldspillere fra Hammarby IF
Fodboldspillere fra FC Nordsjælland
Fodboldspillere fra Farum Boldklub
Studenter fra Viborg Katedralskole
NIC

NIC har flere betydninger:

Myndighed
 National ID card
 National Informatics Centre, En Indisk organisation der yder netværks infrastruktur.
 National Institute of Corrections, en afdeling af USAs retsystem.
 National Intelligence Council, i USA
 Newly industrialized country, social/økonomisk klassifikationsstatus anvendt på flere lande rundt i verden af politiske videnskabsfolk.
 NIC, ISO 3166-1 trebogstavs landekode for Nicaragua
 nic, ISO 639-2 trebogstavs sprogkode for Niger-Congo sprog

Teknologi
 Negativ impedanskonverter, elektronik
 Network Information Centre, netværksrelateret
 Network Interface Controller, (PC) netkort
 New Internet Computer, en billig Linux-baseret computer

Se også 
 Nick (navn staves også Nic)
Birthe Kofoed

Birthe Kofoed (født 28. maj 1954) er en tidligere dansk atlet fra Herlufsholm Gymnastikforening.

Kofoed vandt ti danske mesterskaber i kuglestød, deraf fire indendørs og deltog i Europa Cupen 1977, 1979 og 1981.
Hun var indehaver af den danske indendørs rekord i kuglestød med 14,48 sat i Herlufsholm 26. august 1978 frem til Christina Scherwin 10.august 2003 stødte 10 cm længre.
Kofoed var under et par måneder vinteren 2010/2011 sammen med Trine Mulbjerg indehaver af den danske indendørs rekord i kuglestød med 14,71 som Kofoed stødte 13. oktober 1980, Mulbjerg forbedrede rekorden til 14,82 i Gøteborg 12. februar 2011. Kofoeds rekord fik stå i over 30 år.

Danske mesterskaber 
  1987 Kuglestød 13,04
  1986 Kuglestød 12,89
  1984 Kuglestød 13,22
  1982 Kuglestød 13,91
  1981 Kuglestød 12,98
  1980 Kuglestød inde 14,42
  1979 Kuglestød 13,52
  1979 Kuglestød inde 13,96
  1978 Kuglestød 13,97
  1978 Kuglestød inde 14,04
  1977 Kuglestød 13,95
  1977 Kuglestød inde 13,01
  1976 Kuglestød 13,20

Eksterne henvisninger 
 DAF i tal – Birthe Kofoed

Atleter fra Herlufsholm Gymnastikforening
Kuglestødere fra Danmark
Ferdinand Buisson

Ferdinand Édouard Buisson (født 20. december 1841, død 16. februar 1932) var en fransk pædagog og politiker.

Han blev tildelt Nobels fredspris i 1927 sammen med Ludwig Quidde

Eksterne henvisninger 

 Nobelprize.org, Nobels fredspris 1927 

Modtagere af Nobels fredspris
Politikere fra Frankrig
Radikale fra Frankrig
Professorer fra Frankrig
Nobelprismodtagere fra Frankrig
Filosoffer fra Frankrig
Franskmænd i 1800-tallet
Franskmænd i 1900-tallet
Jane Addams

Laura Jane Addams (født 6. september 1860, død 21. maj 1935) var en amerikansk feminist, sociolog og socialarbejder. 

I 1931 delte hun Nobels fredspris med Nicholas Murray Butler.

Eksterne henvisninger 

 Jane Addams på Nobelprize.org 
 

Modtagere af Nobels fredspris
Sociologer fra USA
Personer fra Illinois
Nobelprismodtagere fra USA
Engelsk-amerikanere
Kvindernes æresgalleri i USA
Amerikanere i 1800-tallet
Amerikanere i 1900-tallet
Nicholas Murray Butler

Nicholas Murray Butler (født 2. april 1862, død 7. december 1947) var en amerikansk politiker og akademiker.

Han blev tildelt Nobels fredspris sammen med Jane Addams i 1931.

Eksterne henvisninger 

 Nobelprize.org, Nobels fredspris 1931
 Nobelprize.org, Nicholas Murray Butler – Biografi

Modtagere af Nobels fredspris
Politikere fra USA
Personer fra New Jersey
Nobelprismodtagere fra USA
Steve McManaman

Steven "Steve" McManaman (født 11. februar 1972 i Liverpool, England) er en tidligere engelsk fodboldspiller, der spillede som midtbanespiller hos Liverpool FC, Real Madrid og Manchester City. Han nåede desuden 37 kampe for Englands landshold.

Klubkarriere 
McManaman, der var født og opvokset i Liverpool, startede sin seniorkarriere i 1989 hos byens storklub Liverpool F.C., hvor han i løbet af det næste årti etablerede sig som fast mand på holdets midtbane, og som en favorit blandt klubbens fans. Han var med klubben med til at vinde FA Cuppen i 1992 og Liga Cuppen i 1995. I 1999 valgte han dog at forlade Merseyside og skifte til spansk fodbold, hvor han skrev kontrakt med La Liga-giganterne Real Madrid.

McManaman blev i Real Madrid en del af en af klubbens mest succesfulde perioder i nyere tid. Under hans tid på Santiago Bernabéu vandt holdet to spanske mesterskaber, to Champions League-titler, samt UEFA Super Cup og Intercontinental Cup i 2002. Han blev ved holdets Champions League-triumf i 2000 den første englænder nogensinde til at vinde turneringen med et ikke-engelsk hold.

Efter at være blevet spansk mester for anden gang i 2003 rejste McMananman tilbage til England, hvor han skrev kontrakt med Manchester City. Her spillede han sine to sidste sæsoner, inden han stoppede karrieren i sommeren 2005.

Landshold 
McManaman nåede gennem sin karriere at spille 37 kampe og score to mål for Englands landshold. Han var en del af den engelske trup til EM i 1996 på hjemmebane, VM i 1998 i Frankrig samt EM i 2000 i Belgien og Holland.

Titler 

FA Cup
 1992 med Liverpool F.C.

League Cup
 1995 med Liverpool F.C.

La Liga
 2001 og 2003 med Real Madrid

Champions League
 2000 og 2002 med Real Madrid

UEFA Super Cup
 2002 med Real Madrid

Intercontinental Cup
 2002 med Real Madrid

Eksterne henvisninger 
 FIFA.com spillerinfo 
 Soccerbase.com spillerinfo 

Fodboldspillere fra England
Fodboldspillere fra Liverpool F.C.
Fodboldspillere fra Real Madrid CF
Fodboldspillere fra Manchester City F.C.
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Eddie Fatu

Edward "Eddie" Solofa Fatu (28. marts 1973 – 4. december 2009) var en samoansk-amerikansk wrestler. Eddie Fatu var bedre kendt under hans ringnavne, Umaga, Ekmo Fatu, O.G. Ekmo, Ekmo og Jamal. Han vejede 160 kg, og havde en højde på 193 cm.

Fodnoter

Eksterne henvisninger 

 

Wrestlere fra USA
Crinitz

Crinitz er en by i landkreis Landkreis Elbe-Elster i den tyske delstat Brandenburg. Den ligger i den sydlige del af staten og hører til Amt Kleine Elster (Niederlausitz) med sæde i Massen-Niederlausitz.
Doberlug-Kirchhain

Doberlug-Kirchhain er en by i Landkreis Elbe-Elster i den tyske delstat Brandenburg. Den opstod i 1950 ved sammenlægningen af de to til hinanden opgrænsende byer Doberlug (til 1937 Dobrilugk) og Kirchhain. Garveriet og Cistercienserordenklosteret Dobrilugk bragte velstand og betydning.
David Batty

David Batty (født 2. december 1968 i Leeds, England) er en tidligere engelsk fodboldspiller, der spillede som midtbanespiller hos Leeds United, Blackburn Rovers og Newcastle United i sit hjemland. Bedst husket er han for sine i alt 12 sæsoner hos Leeds, som han blev engelsk mester med i 1992 og var med til at føre frem til semifinalerne i Champions League i år 2000. Efter skiftet til Blackburn vandt han i 1995 sit andet mesterskab.

Landshold 
Batty nåede gennem sin karriere at spille 42 kampe for Englands landshold. Han var en del af den engelske trup der nåede semifinalerne til EM i 1992 i Sverige, samt VM i 1998 i Frankrig.

Titler 

Engelske Mesterskab
 1992 med Leeds United
 1995 med Blackburn Rovers

Eksterne henvisninger 
 FIFA.com spillerinfo 
 Soccerbase.com spillerinfo 

Fodboldspillere fra England
Fodboldspillere fra Leeds United F.C.
Fodboldspillere fra Blackburn Rovers F.C.
Fodboldspillere fra Newcastle United F.C.
Personer fra Leeds
Deltagere ved det europæiske mesterskab i fodbold 1992
Deltagere ved verdensmesterskabet i fodbold 1998
Elsterwerda

Elsterwerda er en by i landkreis Elbe-Elster i den tyske delstat Brandenburg med 9.096 indbyggere (2007). Den udgøres af et areal på 41 km² og er beliggende i den sydlige del af Naturpark Niederlausitzer Heidelandschaft og ved den vestlige grænse af Schraden, et område ved Schwarze Elster.

Galleri
Glycopeptid antibiotikum

Glycopeptidantibiotika er en klasse antibiotiske lægemidler. Klassen indeholder glycolyserede cykliske eller polycykliske ikke-ribosomale peptider. Vigtige stoffer i klassen er bl.a. vancomycin  og teicoplanin. De virker ved at hæmme bakteriers cellevægsyntese og har kun virkning på Gram-positive bakterier.

Anvendelse 
Glycopeptid antibiotika anvendes i dag til alvorlige infektioner med Gram-positive bakterier, der ikke kan behandles med β-lactamantibiotika. Dette kan skyldes enten at patienten er allergisk overfor β-lactamantibiotika eller fordi bakterien er resistent overfor β-lactamantibiotika.

Indikationer omfatter infektioner med bakterier i slægterne Staphylococcus, Streptococcus, Enterococcus og Corynebacterium. Desuden anvendes disse stoffer til lokalbehandling af tarmbetændelse forårsaget af Clostridium difficile.

Glycopeptid antiobiotika i klinisk brug 
Der er to glycopeptid antibiotika i klinisk brug i Danmark pr. marts 2013 (handelsnavne er anført i parentes):
Teicoplanin (Targocid®)
Vancomycin (Vancocin®)

Referencer 

Antibiotika
PLH Arkitekter

PLH Arkitekter er et dansk arkitektfirma grundlagt i 1977 af Palle Leif Hansen (1948-1997). I dag er PLH Arkitekter et aktieselskab ligeligt ejet af fem partnere. PLH rådgiver bredt og dækker områderne arkitektur og byplanlægning, bygherrerådgivning, industrielt design og workplace design. 

Erhverv, skoler, kultur- og sundhedsbyggerier, boligbebyggelser, renoveringer, tekniske bygninger og infrastruktur er nogle af de bygningstyper, tegnestuen arbejder med. 

Tegnestuen har ca. 125 medarbejdere.

Udvalgte projekter 

 K 29, Vilnius, Litauen (2013 - 2015)
 GeoCenter Møns Klint, Møn, Danmark (2007) 
 Allerhuset, Havneholmen, København (2009) 
 Rigsarkivet, København (2009)
 ØK's hovedsæde (overtaget af Alm. Brand), Midtermolen, København (1998)
 Havnestaden masterplan, Islands Brygge, København (1996-2006)

Udmærkelser 
 2016 World Architecture Festival, Berlin - - Ny Trelleborg,  Nyt viden- og oplevelsescenter shortlisted  .
 2009 Allerhuset - Præmieret af Københavns Kommune  
 2008 World Architecture Festival, Barcelona – GeoCenter Møns Klint shortlisted
 2008 VM Zinc Award – GeoCenter Møns Klint
 2008 Vordingborg Kommunes præmiering - GeoCenter Møns Klint
 2005 Bentley Corporation BE2005 Award of Excellence
 2005 MIPIM Architectural Review, Future Projects Award, Nomination for Offices
 2004 IF Award 2004 – PlanSign skiltesystem 
 2003 Byplanprisen 2003 – Havnestad, Islands Brygge 
 2002 Diplom fra Ringsted Kommune – Ådalskolen 
 2002 Designex Design Product Award, Australien – LP-Charisma lampe 
 2001 Dansk Design Center, Den Danske Designpris 2001 – LP-Charisma lampe

Noter

Eksterne henvisninger 
 PLH webside
 K29 Vilnius 
 GeoCenter Møns Klint 
 Allerhuset 
 Charisma Queen 

Arkitektvirksomheder i Danmark
Danske virksomheder etableret i 1977
Virksomheder i København
Makrolid

Makrolider er en klasse antibiotika som indeholder en makrocyklisk lactonring. Lactonringen er typisk 14-, 15- eller 16-leddet. Makroliderne bliver produceret af bakterier i slægten Streptomyces og de tilhører polyketid gruppen af naturstoffer.

Virkningsmekanisme 
Makrolider virker ved at binde reversibelt til 50S-delen af bakteriens ribosom og hindrer derved proteinsyntesen.

Virkningsspektrum 
Makrolider virker på alle grampositive kokker, gramnegative diplokokker og enkelte gramnegative stave, f.eks. Bordetella pertussis, Legionella, Campylobacter jejuni, Helicobacter pylori og Borrelia burgdorferi. Derudover virker de på Mycoplasma pneumoniae, Chlamydophila psittaci, Chlamydia trachomatis, Chlamydophila pneumoniae og Mycoplasma genitalium.

Resistens 
Resistens overfor makrolider kan opstå på tre måder:
 1. Inducerbare og konstitutionelle methylaser. Disse methylaser er enzymer der ændrer vigtige adenin-sidekæder i rRNA.
 2. Mutation af rRNA-gener der giver ændringer i makroliders bindingssted og derved nedsat affinitet.
 3. ATP-afhængige effluxpumper der transporterer makroliderne ud af cellen.
Der er krydsresistens mellem de forskellige makrolider.

Anvendelse 
Makrolider anvendes typisk til klamydia og infektioner forårsaget af Streptococcus hvor penicilliner ikke kan anvendes pga. allergi. Disse infektioner omfatter lungebetændelse, halsbetændelse, mellemørebetændelse, bihulebetændelse, skarlagensfeber og rosen.

Bivirkninger 
Makrolider er vidtgående ugiftige. Typiske bivirkninger er gastrointestinale gener som kvalme, nedsat appetit, abdominalsmerter og diarré. Erythromycin giver flest bivirkninger og anvendes derfor ikke så meget som de andre stoffer i gruppen.

Makrolider i klinisk brug 
Der er fire makrolider i klinisk brug i Danmark (handelsnavne er anført i parentes):
 Azithromycin (Zitromax®)
 Clarithromycin (Klacid®)
 Erythromycin (Abboticin®, Erycin®, Escumycin®, Hexabotin®)
 Roxithromycin (Roximstad®, Surlid®)

Eksterne henvisninger 
 Læs uddybende information om medicin på det danske marked, der indeholder makrolider på medicin.dk

Antibiotika
Friborg & Lassen

Friborg & Lassen er et dansk arkitektfirma, der i sin første form blev grundlagt af Steen Eiler Rasmussen i 1919. Siden kom Jens Christian Thirstrup, Kai Lyngfeldt Larsen og Sven Friborg til, og da Steen Eiler Rasmussen og Jens Christian Thirstrup i begyndelsen af 1970'erne trak sig tilbage, videreførte Sven Friborg og Kai Lyngfeldt Larsen tegnestuen, som Lyngfeldt Larsen og Friborg A/S. Senere blev Karl Johan Lassen partner og navnet blev ændret.

Tegnestuen realiserede bl.a. bydelen Tingbjerg under Steen Eiler Rasmussens ledelse i tiden 1950-1972.

Eksterne henvisninger 
 Friborg & Lassens hjemmeside 

Arkitektvirksomheder i Danmark
Etableret i 1919
Virksomheder i København
Ole Hagen arkitekter

Ole Hagen arkitekter A/S er en dansk tegnestue grundlagt af Ole Hagen i 1950'erne. I 1983 og 2002 har virksomheden gennemgået generationskifter.

Tegnestuen udfører primært opgaver for erhvervslivet.

Eksterne henvisninger 
 Ole Hagen Arkitekters hjemmeside 

Arkitektvirksomheder i Danmark
Virksomheder på Frederiksberg
Gammelskov Batteri

Gammelskov Batteri er ruinerne af en tysk kanonstilling fra 1. verdenskrig i Gammelskov Krat 3 km nordøst for Agerskov.

Efter nederlaget i 1864 lå grænsen mellem Danmark og Tyskland ved Kongeåen ind til Genforeningen i 1920.

Under 1.verdenskrig fra 1914-18 var stedet stadig tysk. Tyskland var bl.a. i krig med Storbritannien og Frankrig.

Da man var bange for et britisk angreb fra Danmark i nord via havnen i Esbjerg eller andre havne, oprettede man Sikringsstilling Nord, der gik tværs over Sønderjylland, det daværende Nordslesvig. Anlægget var klar tæt på afslutningen på 1.verdenskrig.

Da man mente, at briterne ville søge over mod Østjylland, blev der derfor oprettet flest batterier der.

Batterierne blev opført af krigsfanger og andre fra tyske fængsler under umenneskelige vilkår. Utroligt mange døde af hårdt arbejde og dårlig kost.
De forsvandt helt og kan ikke findes på kirkegårde i området.

Gammelskov Batteri var det største af sikringsstillingens 8 svære batterier. Det var bestykket med 2 styk svære 24 cm marinekanoner med en rækkevidde på 16,6 km og en granatvægt på 150-190 kg og var beregnet til at kunne bekæmpe fjendtligt artilleri foran skyttegravslinjerne 4 km længere nordpå. Udover de 2 betonbrisker kanonerne var monteret på, var der i hver ende af den 250 m lange centrale løbegrav, hvor der løb et 600 mm spor, en ammunitionsbunker. Bag briskerne var der 1 dobbelt og 1 enkelt mandskabsbunker.

Hele anlægget blev efter Genforeningen sprængt af den danske hær, men ikke fjernet. Det blev fredet i 1980 og kan frit beses.

Referencer

Se også 
 Turist, Seværdigheder i Agerskov, Forsvarsbatteriet i Gammelskovkrat.

Fæstningsanlæg i Danmark
Bygninger, konstruktioner og anlæg i Tønder Kommune
Püchersreuth

Püchersreuth er en kommune i Landkreis Neustadt an der Waldnaab i Regierungsbezirk Oberpfalz i den tyske delstat Bayern. Den er en del af Verwaltungsgemeinschaft Neustadt a.d.Waldnaab.

Geografi 
Püchersreuth ligger i Region Oberpfalz-Nord.

Inddeling 
Ud over Püchersreuth, ligger i kommunen disse landsbyer og bebyggelser :
 Wurz
 Ilsenbach
 Pfaffenreuth
 Kotzenbach
 Botzersreuth
 Eppenreuth
 Walpersreuth
 Baumgarten
 Mitteldorf
 Rotzendorf
 Thomasberg
 Stöberlhof
 Kahhof
 Hutzlmühle
 Lamplmühle
 Rotzenmühle

Historie 

I Püchersreuth er der både et gammelt og et nyt slot. Der er kun rester tilbage af det gamle slot, mens det nye præger byen.

Püchersreuth var en del af Kurfyrstedømmet Bayern og var fra midten af det 17.- til midten af det 18. århundrede hjemsted for adelsslægten Hundt. Den nuværende kommune er dannet i 1818 , og ved områdereformerne i 1972/1978 blev de tidligere selvstændige kommuner Ilsenbach, Eppenreuth og Wurz indlemmet i Püchersreuth.

Eksterne henvisninger 

 Luftfotos
Schirmitz

Schirmitz er en kommune i Landkreis Neustadt an der Waldnaab i Regierungsbezirk Oberpfalz i den tyske delstat Bayern. Den er hjemsted for Verwaltungsgemeinschaft Schirmitz, et samarbejde med kommunerne Pirk, Bechtsrieth og Irchenrieth.

Geografi 
Schirmitz ligger i Planungsregion Oberpfalz-Nord nær ved bycenteret Weiden, i den østlige ende af sletten der kaldes Weidener Bucht. Øst for Schirmitz rækker udløbere af Oberpfälzer Wald ind i kommunen, og i den sydøstlige ende af kommunen har man en flot udsigt over hele Weidener Bucht inklusive basaltkeglerne i Parkstein og Rauher Kulm.
Schirmitz ligger ved floden Waldnaab, der gennemskærer Oberpfalz fra nord mod syd og løber ud i Naab.

Historie 
Schirmitz nævnes første gang i 1223.

Eksterne henvisninger
Ordbogskommissionen

Ordbogskommissionen henviser til flerre artikler:

 Ordbogskommissionen bag udgivelsen af Videnskabernes Selskabs Ordbog (1793-1905)
 Ordbogskommissionen bag udgivelsen af Ordbog over det danske Sprog (1919-1956)
Kornsjø

Kornsjø er en landsby i Enningdalen i Halden Kommune i Norge, på grænsen til Sverige. Landsbyen ligger ved søen Nordre Kornsjø i en højde af 141 moh. Byen har 250 indbyggere (2001).

I Kornsjø ligger Kornsjø Station, der er endestation på Østfoldbanen.

Eksterne henvisninger 
Gamle postkort fra Halden, herunder fra Kornsjø 

Byer i Norge
Tim Curry

Tim Curry (født 19. april 1946) er en engelsk skuespiller, der måske er bedst kendt for sin rolle i musicalfilmen Rocky Horror Picture Show fra 1975.

Skuespiller 
Tim Curry har medvirket i en række teaterforestillinger, herunder teateropsætningerne af The Rocky Horror Picture Show, der fandt sted i 1975 omkring filmens udgivelse. Curry medvirkede endvidere som King Arthur ved teaterforestillingen Spamalot (skrevet af Eric Idle), der spillede i perioden 2005-2009.

Curry spillede som filmskuespiller med i Charlie's Angels fra 2000 i rollen som Roger Corwin.

Privatliv 

Tim Curry blev ramt af apopleksi i 2013 og sidder i dag i kørestol. Han er dog kommet sig så meget at han fortsætter som skuespiller.

Sangkarriere 
Tim Curry har medvirket som sanger på en række soundtracks, og har også udgivet tre album i eget navn, Read My Lips, Fearless og  Simplicity samt et opsamlingsalbum The Best of Tim Curry. Curry medvirker endvidere på nummeret "Sound of Sinners" udgivte på The Clashs tredobbelte album Sandinista! fra 1980. I 1990 optrådte Curry ved Roger Waters' opførelse af The Wall i Berlin, hvor Curry lagde stemme til anklageren.

Referencer

Eksterne links 
 
 

Skuespillere fra England
Sangere fra England
Falkenberg ved Elster

Falkenberg er en by i landkreis Elbe-Elster i den tyske delstat Brandenburg, ca. 90 km syd for Berlin. Byen er beliggende ved floden Schwarze Elster.

Falkenberg er et vigtigt jernbaneknudepunkt med forbindelse til bl.a. Berlin, Leipzig, Neubrandenburg, Cottbus, Dessau, Magdeburg, Wittenberg, Hoyerswerda og Stralsund. Desuden er byen endestation for Niederlausitzer Eisenbahn.
Fichtwald

Fichtwald er en kommune i landkreis Elbe-Elster i den tyske delstat Brandenburg og tilhører Amt Schlieben med sæde i byen Schlieben. Den blev grundlagt den 31. december 2001 ved en sammenslutning af de indtil da selvstændige byer Hillmersdorf, Naundorf og Stechau.
Finsterwalde

Finsterwalde er en by i landkreis Elbe-Elster i den tyske delstat Brandenburg. Byen er beliggende i den sydlige del af delstaten og er desuden den by i sin landkreis med det største indbyggertal.

„Wir sind die Sänger von Finsterwalde“, en slager fra det sene 19. århundrede (uropførelse den 3. september 1899 i Berlin), bidrog væsentligt til at byen blev kendt.